ครม.ไฟเขียวผ่อนผันมาตรการภาษีหวังหนุนการลงทุนในประเทศ
ครม.ไฟเขียวผ่อนผันมาตรการภาษีหวังหนุนการลงทุนในประเทศ
31 พ.ค. 2559

พล.ต.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบให้มีการปรับปรุงมาตรการภาษีเพื่อส่งเสริมการลงทุนตามที่กระทรวงการคลัง
สืบเนื่องจากมติ ครม.เมื่อวันที่ 8 ธ.ค.58 เห็นชอบกฎหมายเพื่อกระตุ้นการลงทุนในกรณีที่ภาคเอกชนสั่งนำเข้าเครื่องจักรหรือก่อสร้างอาคารขนาดใหญ่ในช่วงวันที่ 3 พ.ย.58 จนถึงสิ้นปี 59 จะได้รับสิทธิประโยชน์ในเรื่องการลดหย่อนภาษี แต่เครื่องจักรที่นำเข้ามาและอาคารขนาดใหญ่จะต้องอยู่ในสภาพที่พร้อมดำเนินการใช้งานได้ทันทีภายในสิ้นปี 59 แต่มีภาคเอกชนร้องเรียนว่าไม่สามารถดำเนินการผลิตได้ทันสิ้นปี 59 ตามที่ได้กำหนดไว้ จึงขอให้รัฐบาลผ่อนผันเรื่องระยะเวลาดังกล่าว
“ถ้าใครนำเข้าเครื่องจักรมาแล้ว ใครก่อสร้างอาคารขนาดใหญ่แล้ว แม้จะไม่ได้เริ่มการผลิตภายในสิ้นปี 59 ภายในกำหนดเวลาก็ยังได้รับสิทธิประโยชน์อยู่ คณะรัฐมนตรีอนุมัติตามนี้” พล.ต.สรรเสริญ กล่าว